চলতি বছরের শুরুতেই ‘সারকিট’ জানিয়েছিলেন যে, মুন্নাভাই ফ্র্যাঞ্চাইজির তৃতীয় পর্ব করার কথা ভাবছেন পরিচালক রাজকুমার হিরানি। সব ঠিক থাকলে, চলতি বছরের মাঝামাঝি থেকেই ছবির কাজ শুরু হতে পারে।

এই বিষয়ে অন্যান্য খবর

‘সিনিয়র’ এক অভিনেতা তাঁকে হেনস্থা করেছিলেন, জানালেন বঙ্গতনয়া তনুশ্রী
‘মিটু’ করলেই মহিলার চরিত্রের বাপান্ত করছেন যাঁরা, তাঁরা কতটা ঠিক


কিন্তু, সম্প্রতি একটি খবর প্রকাশিত হওয়ায় মুন্না-সার্কিটের ভক্তকুলের মাথায় হাত পড়েছে। সর্বভারতীয় সংবাদমাধ্যমের সেই প্রতিবেদন অনুযায়ী, মুন্নাভাই ফ্র্যাঞ্চাইজির পরিচালক রাজকুমার হিরানির বিরুদ্ধে এবার মিটু-র অভিযোগ উঠেছে। জানা গিয়েছে, ২০১৮ সালে মুক্তি পাওয়া ‘সঞ্জু’ ছবির শ্যুটিং চলাকালীন, এক মহিলা কর্মীকে তিনি হেনস্থা করেন। এবং এই কারণেই প্রযোজক বিধুবিনোদ চোপড়া তাঁকে সরিয়ে দিতে পারেন। 
আসন্ন মুক্তিপ্রাপ্ত ‘এক লেড়কি কো দেখা তো অ্যায়সা লাগা’ ছবির প্রমোশান চলাকালীন, এক জায়গায় রাজকুমার হিরানি বলেন যে তাঁর সঙ্গে বিধুবিনোদ চোপড়ার সম্পর্ক সম্প্রতি একটু চাপে রয়েছে। যদিও, ব্যাপারে এখনও সে ভাবে কিছু বলেলনি প্রযোজক চোপড়া।